Disa hallackii is 'n meerjarige plant en geofiet wat tot die genus Disa behoort en is deel van die fynbos. Die plant is inheems aan die Oos- en Wes-Kaap en kom voor vanaf die Kaapse Vlakte tot by Port Elizabeth. Die plant groei op die lae gedeeltes aan die kus. Daar is tussen agt en tien sub populasies oor; die plant het van sy habitat afgestaan aan ontwikkeling en gewasverbouing. Geeneen van die sub populasies bestaan uit meer as 150 individuele plante nie en die totale populasie bestaan uit minder as 1 000 plante. Die plant word bedreig deur indringerplante, verdere ontwikkeling, instandhouding van die padskouers en oorbeweiding. http://redlist.sanbi.org/species.php?species=2759-46 http://plantsoftheworldonline.org/taxon/urn:lsid:ipni.org:names:630132-1